**Jegyzőkönyv**

amely készült a **Hévízi Televízió Nonprofit Kft**. (8380 Hévíz, Széchenyi utca 29.) **Felügyelő Bizottságának** 2015. május 19. napján, 14.00 órától tartott ülésén.

A felügyelő bizottsági ülés helye: a Hévízi Városháza hivatalos helyisége

Jelen vannak: Kepli József János – a felügyelő bizottság elnöke

Antal Anita - felügyelő bizottsági tag

Őry Rozália – felügyelő bizottsági tag

Partics Andrea – a Hévízi TV ügyvezető igazgatója

Napirendek:

1. A Hévízi Televízió Nonprofit Kft. 2014. évi gazdálkodása, könyvvizsgálói jelentéssel ellátott mérleg és eredménykimutatása

A felügyelő bizottság elnöke megállapította, hogy az ülés határozatképes, a döntéshez szükséges előterjesztési anyagot pedig teljes terjedelemben mindenki megkapta e-mailben. A bizottság a tartalmat tárgyalásra alkalmasnak tartotta és a napirendet egyhangúlag elfogadta. A beszámolóban foglaltakkal, a gazdálkodás rendjével kapcsolatban aggályos kérdés nem merült fel. Az üzleti jelentésben az szerepel, hogy a társaság az elért nyereséget a működésre kívánja visszaforgatni. A nyereség sorsáról az alapító tulajdonos rendelkezhet, azzal a korlátozással, hogy nonprofit Kft.-ből a nyereséget nem lehet kivonni, felosztani stb. Ennek alapján a Felügyelő Bizottság elnöke azt a javaslatot fogalmazta meg, hogy a 171 eFt-os nyereséget a Kft. helyezze tőketartalékba. A módosítást a felügyelő bizottság egyhangúlag, 3 igen szavazattal elfogadta, majd három igen szavazattal az alábbi összegző határozatot hozta:

**A Hévízi Televízió Nonprofit Kft. Felügyelő Bizottságának 2/2015 számú határozata:**

1. A Felügyelő Bizottság a „Hévízi Televízió Nonprofit Kft. 2014. évi gazdálkodása, könyvvizsgálói jelentéssel ellátott mérleg és eredménykimutatása” című előterjesztést Hévíz Város Képviselő-testületének elfogadásra javasolja, azzal a módosítással, hogy a 171eFt-os nyereség a társaság könyvelésében kerüljön tőketartalékba.

Ezt követően a Felügyelő Bizottság ülését az elnök bezárta.

* k.m.f.-

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Partics Andrea

jegyzőkönyvvezető

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kepli József János – FB elnök

a jegyzőkönyv hitelesítője